EFE París Actualitzada el 19/04/2012 20:19
260x366 Candidat socialista a la presidència francesa, François Hollande / AFP Candidat socialista a la presidència francesa, François Hollande / AFP
El socialista François Hollande guanyaria els comicis presidencials francesos davant del seu gran rival, el president i candidat a la reelecció, Nicolas Sarkozy, amb un 56,5% dels vots. Sarkozy obtindria un 44,5% dels vots a la segona volta de les eleccions presidencials franceses, previstes per al 6 de maig, de manera que quedaria a onze punts d'Hollande, d'acord amb el sondeig de l'institut Ifop.
Aquesta enquesta reflecteix, a més, la caiguda del suport de l'electorat a l'encara cap d'estat a la primera volta, prevista per a diumenge que ve, en què Hollande aconseguiria el 28% de l'escrutini, un punt més que el seu principal contrincant.
En el tercer lloc figuraria la ultradretana Marine Le Pen, amb el 15,5% dels vots, un punt per davant de l'esquerrà Jean-Luc Mélenchon, qui al llarg de la campanya ha aconseguit superar la líder del Front Nacional en alguna ocasió.
Un altre sondeig realitzat per LH2 ha mostrat aquest dijous que Hollande aconseguiria en la primera volta el 27% dels vots, mig punt més que Sarkozy i per davant igualment de Le Pen (15,5%) i Mélenchon (15%). L'enquesta ha apuntat que, en la segona volta, el socialista guanyaria amb un 56%, 12 punts més que el conservador.